stanford-oval/wikipedia huggingface dataset:
טראק רובינסון
קריירה ב-NBA

בדראפט ה-NBA לשנת 1974 נלקח רובינסון בבחירה ה-22 על ידי קבוצת וושינגטון בולטס. בעונת הרוקי שימש כמחליפם מהספסל של שחקני האולסטאר וס אנסלד ואלווין הייז, ועזר לקבוצתו להעפיל לגמר ה-NBA בו הפסידה לגולדן סטייט ווריורס. בעונתו השלישית בוושינגטון שדרג את תפוקתו הממוצעת ל-16.0 נקודות ו-8.9 ריבאונדים למשחק, אך בעקבות עומס בקו הקדמי של הקבוצה נשלח באמצע העונה לאטלנטה הוקס, בתמורה לרכז טום הנדרסון. כשחקן ההוקס רשם רובינסון שיפור נוסף עם ממוצעים של 22.4 נקודות ו-12.8 ריבאונדים למשחק עד סוף העונה, שבסיומה עזב את הקבוצה.
לקראת עונת 1977/1978 חתם על חוזה בניו אורלינס ג'אז, במדיה רשם את עונתו הטובה בקריירה עם ממוצעי שיא של 22.7 נקודות ו-15.7 ריבאונדים למשחק. באותה עונה השתתף במשחק האולסטאר ונבחר לחמישייה הראשונה של העונה לאחר שהוביל את כל שחקני הליגה בממוצעי דקות למשחק (44.4) וזכה בתואר מלך הריבאונדים (15.7). בעונה העוקבת המשיך רובינסון להציג יכולת גבוהה לצד כוכב הקבוצה פיט מרוויץ', אך באמצע העונה נשלח בטרייד לפיניקס סאנס לאחר שהג'אז צירפו את הפאוור פורוורד ספנסר הייווד. בחציה השני של העונה קלע 16 נקודות בממוצע למשחק ועזר לפיניקס להעפיל לגמר המערב, בו הפסידה לסיאטל סופרסוניקס בתוצאה 3–4. בשלוש העונות הבאות התבסס כחלק משלד הקבוצה המוביל בפיניקס, לצד וולטר דייוויס, אלבן אדמס ופול וסטפאל (ולאחר מכן דניס ג'ונסון), והעפיל עם הסאנס לשלב חצי גמר המערב במשך שלוש עונות רצופות (1980–1982).
לאחר שלוש וחצי עונות בפיניקס, במהלכן העמיד ממוצעים של 18.1 נקודות ו-9.5 ריבאונדים למשחק, נשלח בטרייד לניו יורק ניקס בתמורה למוריס לוקאס. בניו יורק חזר רובינסון לשחק תחת המאמן יובי בראון, אשר אימן אותו באטלנטה, אך בשתי עונותיו כשחקן הניקס צנחה תפוקתו לכ-10 נקודות ו-8 ריבאונדים למשחק, ולאחר שני משחקים בעונת 1984/1985 פרש ממשחק, בגיל 33.
בעונת 2008/2009 שימש כסקאוט עבור קבוצת וושינגטון ויזארדס, ולאחר מכן שימש כעוזר מאמן בסקרמנטו קינגס.
הערות שוליים

1 2  Truck Robinson Proves His Point, באתר הניו יורק טיימס, 23 באפריל 1983
↑  סטטיסטיקות הקריירה של רובינסון ב-NBA, באתר Basketball-Reference
↑  ביוגרפיה, באתר היכל התהילה של ספורטאי טנסי
↑  רשימת הנבחרים בדראפט ה-NBA‏ 1974, באתר Basketball-Reference
↑  פרופיל כמאמן, באתר הרשמי של ה-NBA
יורדן ואן פורייסט

| --- | --- |

 לידה:  30 באפריל 1999 (בן 25) אוטרכט, הולנד 
 הדרגה הגבוהה ביותר:  רב-אמן 
 מד כושר מרבי:  2714 (מרץ 2022)
 מד כושר נוכחי:  2669 (אפריל 2024)
 מדינה:  הולנד
 
יורדן ואן פורייסט (בהולנדית: Jorden van Foreest; נולד ב-30 באפריל 1999) הוא שחמטאי הולנדי בדרגת רב-אמן. הוא היה אלוף הולנד בשחמט בשנת 2016.
נכון למרץ 2022, הוא נמצא בשיא כושרו ומדורג במקום ה-27 בעולם והשני בהולנד.
ביוגרפיה

נולד באוטרכט, הולנד ב-30 באפריל 1999 וגדל בחרונינגן. ואן פורייסט בא ממשפחת ואן פורייסט האצילה, ויש לו את תואר הכבוד של יונקר (אנ'). הוא קרוב רחוק של ארנולד ואן פורייסט וקרוב רחוק של דירק ואן פורייסט . גם ארנולד וגם דירק היו שלוש פעמים אלופי השחמט של הולנד (ארנולד: 1889, 1893, 1902; דירק: 1885, 1886, 1887).
יורדן הוא הילד הבכור במשפחתו ולו חמישה אחים: ארבעה אחים ואחות אחת. אביו ניקי ואן פורייסט עובד בפקולטה לכלכלה ומנהל עסקים של אוניברסיטת חרונינגן, ואמו שילה טימפ היא רופאה ומתכנת מחשבים. אחיו הצעיר, לוקאס (אנ') (יליד 2001), זכה בתואר רב אמן בשנת 2018.  אחותו, מכטלד (ילידת 2007), זכתה באליפות הולנד לבנות עד גיל 10, בגיל 6, וחלקה את המקום השני באליפות הולנד הנערות עד גיל 20 בגיל 9. בשנת 2017 היא הפכה לילדה הראשונה שאי פעם זכתה באליפות הולנד עד גיל 12. יש לה דירוג FIDE של 2187 נכון לחודש דצמבר 2019.
אביו לימד את יורדן שחמט בגיל שש אך לא שיחק בקביעות עד שהיה בן תשע.
2013–2016

בשנת 2013 זכה ואן פורייסט באליפות אירופה בשחמט עד גיל 14 בתוצאה של ½7 מ־9 (+ 6–0 = 3). ואן פורייסט זכה בשנת 2014 בגיל 15 בתואר אמן בינלאומי ובשנת 2015 בגיל 16.  קיבל מפיד"ה תואר רב אמן בשנת 2016.  זה הופך אותו לרב אמן הצעיר ביותר של הולנד אי פעם (אניש ג'ירי זכה בתואר בגיל צעיר יותר, אך לא היה אז שחקן הולנדי).
בספטמבר 2015, הוא התמודד באליפות העולם בשחמט לנוער וסיים במקום השישי, בתוצאה 8/13 (5-2 = 6).  בדצמבר זכה ואן פורייסט בתחרות השחמט של חרונינגן עם תוצאה של ½7 מ־9 (+ 7–1 = 1).
ואן פורייסט זכה באליפות השחמט ההולנדית באוגוסט 2016. הוא צבר ½5 מ-7 (+ 5–1 = 1) ברמת ביצועים של 2819.
2017–2020

החל משנת 2017 מאמן את ואן פורייסט סרגיי טיביאקוב (אנ') שהיה אלוף השחמט ההולנדי שלוש פעמים. מ-26 ביוני ועד 2 ביולי 2017, הוא התמודד באליפות השחמט ההולנדית. סיים במקום השביעי, עם 3 מ-7 (+3-2 = 2)  מ-28 באוקטובר עד 6 בנובמבר, הוא התמודד בנבחרת הולנד בלוח הרביעי באליפות אירופה בשחמט לקבוצות לשנת 2017. צבר 5 מ-7 (+4–1 = 2) ברמת ביצועים של 2723.  בין ה-13 ל-25 בנובמבר, הוא התמודד באליפות העולם בשחמט לנוער. מוקם במקום החמישי בתוצאה 8 מ-11 (+7–2=2),  חצי נקודה אחר המנצח אריאן טארי(אנ') .
בין התאריכים 13 עד 28 בינואר 2018, התחרה ואן פורייסט בתחרות המשנה של טאטא סטיל. הוא סיים במקום החמישי, וצבר ½7 מ-13 (+4–2=7).  הוא התמודד בתחרות העל טאטא סטיל 2019 בינואר 2019, וסיים במקום השלוש עשרה עם ½4 מ-13 (+ 3–7 = 3).  ביולי חלק ואן פורייסט את אליפות הולנד בשנת 2019 עם 5 מ-7 (+3–0=4), כשהוא מפסיד בשובר שוויון לאחיו הצעיר לוקאס ואן פורייסט .
בתחרות העל טאטא סטיל 2020 בינואר 2020, ואן פורייסט הגיע למקום הרביעי עם 7 מ-13(+3–2=8).
תחרויות לדוגמה בה השתתף

תחרות העל טאטא סטיל 2020, 2022
גביע העולם בשחמט 2021
הערות שוליים

1 2 3  Derakhshani, Dorsa (4 בינואר 2017). "Jorden van Foreest on his career so far". Chess24. {{cite web}}:  (עזרה)
1 2  McGourty, Colin (30 באוגוסט 2016). "17-year-old Van Foreest wins Dutch title". Chess24. {{cite web}}:  (עזרה)
↑  Van Foreest, Lucas FIDE Chess Profile
↑  Van Foreest, Machteld FIDE Chess Profile
↑  Chess-Results Server Chess-results.com - 23rd EUROPEAN YOUTH CHESS CHAMPIONSHIP 2013 - OPEN U14, chess-results.com
↑  4th quarter Presidential Board Meeting 2015
↑  Van Foreest, Jorden FIDE Chess Profile
↑  Top-40 Nederlandse schakers. 27: Jorden van Foreest
↑  Staff writer(s) (15 בספטמבר 2015). "FIDE World Junior U20 Championship (Open)". Chess Results. {{cite web}}:  (עזרה)
↑  Silver, Albert (4 בינואר 2016). "Groningen Festival won by Jorden van Foreest". ChessBase. {{cite web}}:  (עזרה)
↑  "Dutch Championships (2017)". Chessgames.com.
↑  Staff writer(s) (6 בנובמבר 2017). "European Team Chess Championship 2017 Open Section". Chess Results. {{cite web}}:  (עזרה)
↑  Staff writer(s) (25 בנובמבר 2017). "World Junior under 20 Championship 2017 (150309): Van Foreest Jorden". Chess Results. {{cite web}}:  (עזרה)
↑  Staff writer(s) (25 בנובמבר 2017). "World Junior under 20 Championship 2017 (150309)". Chess Results. {{cite web}}:  (עזרה)
↑  Staff writer(s) (28 בינואר 2018). "Results of Tata Steel Challengers 2018". Tata Steel Chess. אורכב מ-המקור ב-2020-01-28. נבדק ב-2020-01-31. {{cite web}}:  (עזרה)
↑  McGourty, Colin (28 בינואר 2019). "Tata Steel 2019, 13: Carlsen's Magnificent Seven". Chess24. {{cite web}}:  (עזרה)
טראפיק (להקה אסטונית)

| --- | --- |
 תקופת הפעילות:  מ-2006 
 סוגה:  אינדי פולק, מוזיקת פופ 
 חברת תקליטים:  דאונטאון רקורדס 
 חברים
 Silver Laas Boriss Hrebtukov סטיג ראסטה Joonas Mattias Sarapuu Robert Vaigla Tõnis Kivisild 
 חברים לשעבר
 Reigo Ahven 
 
סילבר לאס, סולן הלהקה
טראפיק (באסטונית: Traffic) היא להקה אסטונית מטאלין.
קריירה מוזיקלית

טראפיק השתתפה שש פעמים בקדמים האסטונים לתחרות הזמר של האירוויזיון. הפעם הראשונה אירעה בשנת 2008, דרך תחרות הקדם Eurolaul. שירה לתחרות היה "It's Never Too Late" בהשתתפות לואיזה ורק. יחד הם סיימו במקום השמיני. שנה לאחר מכן, כשפורמט הקדם עבר ל-Eesti Laul, נמנתה טראפיק בין מצבת המשתתפים עם השיר "See päev". הוא הגיע למקום השני, אחרי "Randajad" של אורבן סימפוני.
טראפיק שבה לתחרות בשנת 2012 עם השיר "NASA". היא צלחה את שלב חצי הגמר, אולם דורגה במקום האחרון בשלב הגמר. שירה עבור Eesti Laul 2014 היה "Für Elise", שהגיע למקום השלישי בערב הגמר. לאחר התחרות הפך ללהיט באסטוניה, וצבר למעלה מ-3 מיליון צפיות ביוטיוב.
לאחר הפסקה ארוכה למדי נחשף כי טראפיק עתידה להשתתף ב-Eesti Laul 2020 עם השיר "Üks kord veel", שהגיע למקום החמישי בגמר. הוא הפך ללהיט, והוכתר לאחד השירים המצליחים ביותר באסטוניה בשנת 2020. שירה לתחרות של 2022 היה "Kaua veel", שכשל להעפיל לחצי הגמר משלב רבע הגמר. זו הייתה הפעם הראשונה בה הלהקה לא הופיעה בגמר. בנובמבר 2023 הוכרזה כאחת המשתתפים בקדם של 2024, עם השיר "Wunderbar".‏ היא כשלבה בניסיון להעפיל לגמר.
דיסקוגרפיה > אלבומי אולפן

2007: Traffic
2008: 2
2012: Siirius‏
הערות שוליים

↑  "RAADIO ELMAR KUULAJAD VALISID AASTA LAULUKS TRAFFICU HITI "ÜKS KORD VEEL" - MuusikaPlaneet". 27 בדצמבר 2020. {{cite web}}:  (עזרה)
↑  "LOE, MILLISED LAULUD JÕUDSID RAADIOJAAMADE SKY PLUS JA POWER HIT RADIO AASTALÕPUTABELITESSE! - MuusikaPlaneet". 31 בדצמבר 2020. {{cite web}}:  (עזרה)
↑  "RAADIO 2 MUUSIKAKÜSITLUSE AASTAHITT 2020 VÕITSID CLICHERIK, MÄX & GAMEBOY TETRIS LOOGA "MAAKAS", VÄLISMAA ARVESTUSES OLI #1 THE WEEKnd'i "BLINDING LIGHTS" - MuusikaPlaneet". 30 בדצמבר 2020. {{cite web}}:  (עזרה)
↑  "Selgusid Eesti Laul 2024 poolfinalistid" [The semi-finalists of Eesti Laul 2024 have been announced]. err.ee (באסטונית). ERR. 2023-11-06. נבדק ב-2023-11-06.
↑  Carabaña Menéndez, Hugo (20 בינואר 2024). "Eesti Laul 2024: Ewert And The Two Dragons, OLLIE y 5MIINUST x Puuluup, Peter Põder y Anet Vaikmaa clasificados para la gran final de la preselección estonia" [Eesti Laul 2024: Ewert And The Two Dragons, OLLIE and 5MIINUST x Puuluup, Peter Põder and Anet Vaikmaa qualified for the grand final of the Estonian preselection]. ESCplus España (בEuropean Spanish). נבדק ב-20 בינואר 2024. {{cite web}}:  (עזרה)
↑  "Trafficu Silver: oleme vanemaks saanud". elu24. 13 March 2012.
| --- | --- |
בקרת זהויות :  MusicBrainz: e5a87eb9-44ae-4910-8dc2-aa74020c0b0d
יחסי אוסטרליה–רומניה

| יחסי אוסטרליה–רומניה |
| --- | --- |
אוסטרליה: רומניה


אוסטרליה: רומניה
שטח (בקילומטר רבוע)
7,741,228: 238,391
אוכלוסייה
26,778,707: 18,988,203
תמ"ג (במיליוני דולרים)
1,723,827: 351,003
תמ"ג לנפש (בדולרים)
64,373: 18,485
משטר
מונרכיה חוקתית פדרלית: רפובליקה

יחסי אוסטרליה–רומניה הם יחסי החוץ בין אוסטרליה לרומניה.
סקירה כללית

שתי המדינות כוננו רשמית את היחסים הדיפלומטיים ב-18 במרץ 1968.
ב-23 ביוני 2016 נפגש שר החוץ של רומניה, לזר קומנסקו, עם ג'ון גריפין, שגריר אוסטרליה ברומניה, בשגרירות באתונה. קומנסקו הביע עניין בהעמקת היחסים הדיפלומטיים עם אוסטרליה ובהגברת הפעילות המסחרית והכלכלית בין שתי המדינות. הוא גם הודה במחויבות ושיתוף הפעולה של אוסטרליה כלפי נאט"ו בנוגע לאפגניסטן (שתי המדינות הציבו כוחות באזור). גריפין אישר את האינטרס של הרשויות האוסטרליות באותה מידה.
ב-8 באוקטובר 2018 נפגש תאודור מלקאנו, שר החוץ הרומני, עם הסנטור האוסטרלי איאן מקדונלד. מלקאנו הודה בשיפור היחסים הדיפלומטיים בין שתי המדינות, שהכפילו את קשריהם מספר פעמים בשנים האחרונות. הוא ציין גם את יום השנה ה-50 ליחסים דיפלומטיים ואת האפשרויות לשיפור היחסים בין המדינות. כדי לחגוג אותו, אורגנה תערוכה שחגגה את תרומתם של החוקרים הרומנים אמיל רקוביצה וטאודור נגויאשה באנטארקטיקה.
נציגויות דיפלומטיות

אוסטרליה מיוצגת ברומניה באמצעות שגרירותה באתונה, יוון ובנוסף מחזיקה קונסוליה בבוקרשט.
רומניה מחזיקה באוסטרליה שגרירות בקנברה וקונסוליה במלבורן ובסידני.
טריטוריית לואיזיאנה

| --- | --- |
דגל

 
 היסטוריה
 תאריכי הקמה:  4 ביולי 1805 
 תאריכי פירוק:  4 ביוני 1812 
 ישות קודמת:   מחוז לואיזיאנה
 ישות יורשת:   טריטוריית מיזורי
 
הטריטוריה של לואיזיאנה או טריטוריית לואיזיאנה הייתה טריטוריה מאורגנת מאוגדת של ארצות הברית שהתקיימה מ-4 ביולי 1805 עד 4 ביוני 1812, אז שונה שמה לטריטוריית מיזורי. הטריטוריה נוצרה מתוך מחוז לואיזיאנה, שהורכב מהחלק של רכישת לואיזיאנה מצפון לקו הרוחב ה-33 (שהוא כיום קו מדינת ארקנסו - לואיזיאנה).
רקע

הקונגרס השמיני של ארצות הברית, ב-26 במרץ 1804, העביר חקיקה שכותרתה "חוק הקמת לואיזיאנה לשני שטחים, ויצירת ממשלתם הזמנית",  אשר הקימה את טריטוריית אורלינס ואת מחוז לואיזיאנה כטריטוריה מאוגדת מאורגנת של ארצות הברית. לגבי מחוז לואיזיאנה, מעשה אורגני זה, שנכנס לתוקף ב-1 באוקטובר 1804, פירט את הסמכות של המושל והשופטים של טריטוריית אינדיאנה לספק סמכות שיפוט אזרחית זמנית על האזור הנרחב.
ייסוד

ב-3 במרץ 1805, הקונגרס העביר חקיקה שהפכה את מחוז לואיזיאנה לטריטוריית לואיזיאנה, החל מ-4 ביולי 1805.
גבולות

טריטוריית לואיזיאנה כללה את כל הקרקעות שנרכשו על ידי ארצות הברית ברכישת לואיזיאנה מצפון לקו הרוחב ה-33. הגבול המזרחי של הרכישה, נהר המיסיסיפי, היווה את הגבול המזרחי של הטריטוריה. גבולותיה הצפוניים והמערביים, לעומת זאת, היו בלתי מוגבלים, ונשארו כך לאורך כל קיומה. הגבול הצפוני עם השטח הבריטי של ארץ רופרט נקבע בהסכם של 1818, והגבול המערבי עם מלכות המשנה הספרדית של ספרד החדשה הוגדר על ידי הסכם אדמס-אוניס משנת 1819.
חלוקות משנה

לטריטוריית לואיזיאנה היו חמש תת-מחוזות: מחוז סנט לואיס, מחוז סנט צ'ארלס, מחוז סנט ז'נבייב, מחוז קייפ ז'יררדו ומחוז ניו מדריד. בשנת 1806, בית המחוקקים הטריטוריאלי יצר את מחוז ארקנסו מאדמות שנמסרו על ידי אומת האוסאז'.
במפקד האוכלוסין של ארצות הברית של 1810, 6 מחוזות בטריטוריית לואיזיאנה (5 במיזורי העכשווית ו-1 בארקנסו העכשווית דיווחו על ספירות האוכלוסייה הבאות:
| דרגה | מחוז | אוכלוסייה |
| --- | --- | --- |
| 1 | סנט לואיס | 5,667 |
| 2 | סנט ז'נבייב | 4,620 |
| 3 | קייפ ז'יררדו | 3,888 |
| 4 | סנט צ'ארלס | 3,505 |
| 5 | ניו מדריד | 2,103 |
| 6 | ארקנסו | 1,062 |
|  | טריטוריית לואיזיאנה | 20,845 |
ממשלה

הבירה הטריטוריאלית הייתה סנט לואיס.
ב-11 במרץ 1805, הנשיא תומאס ג'פרסון מינה את הגנרל ג'יימס וילקינסון כמושל הראשון של הטריטוריה של לואיזיאנה.  וילקינסון כיהן במקביל בתפקיד כקצין בכיר של צבא ארצות הברית. מריווד'ר לואיס (1807–1809) כיהן כמושל השני וויליאם קלארק (1813–1820) כיהן כמושל הטריטוריאלי הרביעי והאחרון.
שינוי שם

ב-4 ביוני 1812, הקונגרס האמריקני ה-12 חוקק חקיקה ששינתה את שמה של טריטוריית לואיזיאנה לטריטוריית מיזורי, על מנת למנוע בלבול עם מדינת לואיזיאנה שהתקבלה לאחרונה לאיחוד.
המדינות הנוכחיות

האזורים של טריטוריית לואיזיאנה וטריטוריית אורלינס מכסים כעת כמה מדינות בארצות הברית, ממפרץ מקסיקו ועד לגבול קנדה.
מדינות ארצות הברית שפעם היו חלק משטח לואיזיאנה כוללות:
לואיזיאנה לואיזיאנה
ארקנסו ארקנסו
קולורדו קולורדו
איווה איווה
קנזס קנזס
מינסוטה מינסוטה
מיזורי מיזורי
מונטנה מונטנה
נברסקה נברסקה
דקוטה הצפונית דקוטה הצפונית
אוקלהומה אוקלהומה
דקוטה הדרומית דקוטה הדרומית
טקסס טקסס
ויומינג ויומינג
מחוזות קנדיים שהיו בעבר חלק מטריטוריית לואיזיאנה כוללים:
אלברטה אלברטה
ססקצ'ואן ססקצ'ואן
הערות שוליים

↑  "An act erecting Louisiana into two territories, and providing for the temporary government thereof". United States Statutes at Large. Eighth Congress, Session I, Chapter 38, March 26, 1804, pp. 283–289. From Library of Congress, A Century of Lawmaking for a New Nation: U.S. Congressional Documents and Debates, 1774–1875. (accessed December 14, 2008)
↑  "An Act further providing for the government of the district of Louisiana". United States Statutes at Large. Eighth Congress, Session II, Chapter 31, March 3, 1805, pp. 331–332. From Library of Congress, A Century of Lawmaking for a New Nation: U.S. Congressional Documents and Debates, 1774–1875. (accessed December 14, 2008)
↑  "Commission of James Wilkinson as Governor". Carter, Clarence Edwin, compiler and editor. Territorial Papers of the United States. Vol. XIII (The Territory of Louisiana–Missouri, 1803–1806), pp. 98–99.
↑  "An Act providing for the government of the territory of Missouri". United States Statutes at Large. Twelfth Congress, Session I, Chapter 95, June 4, 1812, pp. 742–747. From Library of Congress, A Century of Lawmaking for a New Nation: U.S. Congressional Documents and Debates, 1774–1875. (accessed December 14, 2008)
יורדן קימט

לוח זיכרון המנציח את קימט
יורדן קימט (ברומנית: Iordan Chimet;‏ 18 בנובמבר 1924 - 23 במאי 2006) היה סופר, משורר, מסאי, תסריטאי ומתרגם רומני.
ביוגרפיה

קימט נולד בגאלאץ, רומניה, בנם של אאוראל ופאראסקיצה. הוא בוגר בית ספר תיכון בגאלאץ, ב-1944 ובוגר הפקולטה לספרות ב-1948 והפקולטה למשפטים של אוניברסיטת בוקרשט ב-1957. הוא היה חבר לעט של מיכאל אנדה, שאפילו כתב את "סיפור הסלטימבקים", המשך לספרו של קימט, "עצום עינייך ותראה את העיר".
בנעוריו בגאלאץ התיידד עם קמיל בצ'יו ושניהם לקחו חלק בהתארגנות האנטי פשיסטית, "מיכאי אמינסקו" בשנים 1945 - 1948. בהמשך התיידדו השניים עם גאורגה אורסו.
כתביו > מאסות

1966 Western. Filmele Vestului îndepărtat (מערבון. סרטי המערב הרחוק)
1966 Balada în piatră (הבלדה באבן)
1967 Comedia burlescă (הקומדיה הבורלסקית)
1970 Eroi, fantome, șoricei (גיבורים, רוחות רפאים, עכברים קטנים)
1976 Baladă pentru vechiul drum (בלדה לדרך הישנה)
1976 Grafica americană. Un portret al Americii (הגרפיקה האמריקאית. דיוקן של אמריקה)
1984 America latină. Sugestii pentru o galerie sentimentală (אמריקה הלטינית. הצעות לגלריה רגשנית)
2002 Ieșirea din labirint (היציאה מהמבוך)
2004 Cele doua Europe, cele doua Romanii (שתי האירופות, שתי הרומניות)
2004 Scrisori printre gratii (מכתבים בין הסורגים) התכתובת עם מיכאל אנדה
כתביו > אנטולוגיות

1972 Cele 12 luni ale visului. O antologie a inocenței (תריסר חודשי החלום. אנטולוגיה של התמימות)
1992 - 1993 Dreptul la Memorie (הזכות לזיכרון) - 4 כרכים
1996 Momentul adevarului (רגע האמת)
2001 Dosar Mihail Sebastian (תיק מיכאיל סבסטיאן)
כתביו > זיכרון

2005 Cartea prietenilor mei (ספר הידידים שלי)
2006 Cartea prietenilor mei (ספר הידידים שלי) כרך שני Caderea cortinei (ירידת המסך) - מאסות ותכתובת. הספר פורסם לאחר מות הסופר על ידי העורכת והסופרת מריה מריאן.
כתביו > כתבים שונים

1968 Lamento pentru peștișorul Baltazar (קינה לדגיג בלתזר)
1970 Din tainele cinematografului (מסודות הקולנוע) תרגום של הספר Le Cinema מאת הפרופסור הצרפתי לקולנוע, אנרי אז'ל
1970 Cîte-o gîză, cîte-o floare, cîte-un fluture mai mare (כמו חרק, כמו פרח, כמו פרפר יותר גדול) שירים לילדים
1970 Închide ochii și vei vedea Orașul (עצום עינייך ותראה את העיר) המהדורה השלישית, שהופיעה ב-1999, מכילה את ההמשך, שכתב מיכאל אנדה, Povestea saltimbancilor (סיפור הסלטימבקים) ומאסת התכתובת "מכתבים בין הסורגים".
2000 Exil (גלות)
טראפל

| --- | --- |

 
 מאכלים
 סוג:  פרלין, מגדן 
 מוצא:  צרפת 
 מרכיבים עיקריים:  גנאש 
 
כמהוני שוקולד עם חמאת בוטנים
כמהוני שוקולד, או טראפלים (מצרפתית: Truffle), הם כדורי שוקולד עשירים שהומצאו בצרפת ונקראים על שם פטריית הכמהין בשל הדמיון החיצוני ביניהם. האקדמיה ללשון העברית קראה לשוקולד בשם כְּמֵהוֹן שׁוֹקוֹלָד, עקב הדמיון לפטריית הכמהה וגם בשל הטעם המתוק המעורר כמיהה.
הרכב

הטראפלים עשויים משוקולד מומס מעורב עם שמנת מתוקה (גנאש). לעיתים מוסיפים לתערובת חמאה או חלמונים להענקת מרקם קרמי וגם חומרי טעם שונים כגון ליקרים, קליפות תפוז או לימון, מחיות פרי או אגוזים שונים, תבלינים.
לאחר שנותנים לתערובת להתקשות מעט, יוצרים ממנה כדורים, אותם אפשר להגיש כמו שהם או לצפות אותם בקקאו, אבקת סוכר או קוקוס טחון, ויש שאף טובלים אותם בשוקולד מטומפרר ולאחר מכן מצפים בקקאו.
ראו גם

כדור שוקולד
גנאש
הערות שוליים

↑  החלטות האקדמיה בישיבתה האחרונה (מרחשוון תשע"ט, אוקטובר 2018), באתר האקדמיה ללשון העברית, ‏7 באוקטובר 2018
| --- | --- |
בקרת זהויות :  NLI: 987007539443205171  LCCN: sh91005396
טיפוס (תעופה)

מטוס בואינג 737 של חברת אנטר אייר הפולנית מטפס
בתעופה, טיפוס או נסיקה הוא שלב שבו כלי טיס נוסק מעלה. כמו כן, זהו השלב הלוגי שבא מיד לאחר ההמראה וקודם לשיוט. את הטיפוס נעשה בהדרגה עד שכלי הטיס מגיע לרום טיסה מוסכם מראש.
ביצוע טיפוס

המטוס עושה שימוש בדחף הגובר על כוח הגרר המופעל עליו ומשיג עילוי. בנוסף הטייס עשוי להרים את אף המטוס ועל ידי כך לשנות את הכיוון בו פועל הדחף ועל ידי כך ליצור רכיב אנכי המושך את המטוס כלפי מעלה ומתווסף לעילוי הקיים.
המטוס יפסיק לעלות ברגע שכוח מנועיו לא יוכל להתגבר על הכוחות המתנגדים לו, כלומר המטוס יגיע לסייג הרום שלו. לחלופין, הטיפוס ייפסק כאשר הטייס ינמיך את עוצמת המנועים בכוונה תחילה ויאזן את אף המטוס למטרת שמירה על גובה אחיד וכניסה למצב שיוט.
שלב הטיפוס

כאמור, הטיפוס מתבצע מיד לאחר המראת המטוס והוא קודם לשלב השיוט. המטוס נוסק עד לגובה ידוע מראש אותו קובע הטייס בהתאם להנחיות שניתנו לו ממגדל הפיקוח. בטיסות ארוכות, טיסות מסחריות בעיקר, המטוס מטפס, נכנס למצב שיוט וחוזר חלילה. ככל שהדלק במטוס אוזל כך המטוס קל יותר וניתן לטפס עימו לרום גבוה יותר.
ככל שמתקדמים בשלב הטיפוס, קצב הטיפוס (ידוע גם בשם "קצב נסיקה") הולך ויורד. זאת מאחר שככל שנוסקים האוויר נהיה דליל יותר.
ניתן גם להשיג טיפוס מבלי להיעזר במנועים. דבר זה קורה באזורים בהם ישנה פעילות עזה של רוחות וזרמי אוויר עולים, אך רוב המטוסים אינם מותאמים לטיפוס פסיבי. כניסה לאזור זה כרוכה בסכנה ולרוב רק דאונים מטפסים באופן פסיבי.
השלב ההפוך לטיפוס הוא הנמכה, שלב בו מורידים את גובה המטוס בהדרגה.
מהירויות טיפוס

בתלות בסוג כלי הטיס ותנאי הטיסה או השדה ממנו ממריאים ישנן מספר סוגי מהירויות טיפוס אופייניות בכוח מנוע מלא, כאשר השליטה על מהירות האוויר עצמה מושגת על ידי זווית האף (עלרוד) של המטוס, ככל שהזווית גבוהה יותר המהירות קטנה.
מהירות טיפוס בטוח (V2):
מהירות זאת אופיינית למטוסים מרובי מנועים ומושגת ניתוק מהקרקע מהר ככל הניתן, תפקידה הוא להבטיח טיסה בטוחה במקרה ויש כשל באחד המנועים. המהירות מחושבת לכך שברגע שיש כשל המטוס יוכל לטפס, לבצע הקפה ולנחות בבטחה בכוח של המנועים הנותרים.
מהירות זווית טיפוס מרבית (Vx):
מהירות זאת מקנה את קצב הטיפוס המרבי של המטוס יחסית למרחק. בפועל מהירות זאת מקנה את משך הטיפוס הארוך ביותר מבין כל פרופילי הטיפוס בכוח מלא, אך בטווח המרחקים הקצר ביותר. מהירות זאת קריטית כאשר ישנו מכשול שיש לעבור, או טווח גבהים שהמטוס המטפס נדרש לעבור בטווח הקצר ביותר, לפי נהלים והוראות הבקרה האווירית.
מהירות קצב טיפוס מרבי (Vy):
מהירות זאת מקנה את קצב הטיפוס המרבי של המטוס יחסית לזמן. כלומר מהירות זאת מקנה את הזמן הקצר ביותר להשגת גובה מסוים. מהירות זאת משמשת בדרך כלל לטיפוס לאחר המראה אחרי שמושגת מהירות טיפוס בטוח, או לטובת טיפוס דרך טווח גבהים שהמטוס צריך לשחרר בזמן הקצר ביותר על פי הגדרת הבקרה והנהלים.
ראו גם

שיוט
הנמכה
הערות שוליים

↑  שלבי הטיסה
| תעופה • תעופה צבאית • תעופה אזרחית |
| --- | --- | --- |
| עקרונות | אווירודינמיקה • כוח עילוי • גרר • מספר מאך • זווית התקפה • הזדקרות • פרופיל אווירודינמי • עומס כנף • מערבולת • אפקט קואנדה • יחס גלישה • פינת ארון המתים | מטוס פעלולים ציור של כדור פורח מסוק |
| כלי טיס | מטוס • מסוק • כדור פורח • ספינת אוויר • דאון • המראה ונחיתה אנכית (VTOL) • המראה ונחיתה קצרה (STOL) | מטוס פעלולים ציור של כדור פורח מסוק |
| מבנה | כנף • כנפון קצה־כנף • מדף • מאזנות • ספוילר • מעצור אוויר • מוטת כנפיים • כונס אוויר • כני נסע • הגה גובה • הגה כיוון • תא הטייס • משטחי היגוי • קנארד | מטוס פעלולים ציור של כדור פורח מסוק |
| הנעה | מנוע בעירה פנימית • מנוע כוכבי (רדיאלי) • מדחף • מנוע סילון • היפוך דחף • מנוע מגח סילון • מנוע על-מגח סילוני • מנוע רקטי • חשמל | מטוס פעלולים ציור של כדור פורח מסוק |
| תופעות | גלגול הולנדי • צימוד אינרציאלי • בום על-קולי • התעבות סביב כלי טיס • אוסצילציה • ורטיגו • התקרחות | מטוס פעלולים ציור של כדור פורח מסוק |
| מערכות | מחווני טיסה • צינור פיטו • מכל דלק נתיק • מצנח בלימה • אוויוניקה • מערכת בקרת טיסה • חיווט תעופתי • קופסה שחורה | מטוס פעלולים ציור של כדור פורח מסוק |
| שלבי טיסה | הסעה ודחיפה • המראה • טיפוס • הנמכה • שיוט • נחיתה • אווירובטיקה • הקפה | מטוס פעלולים ציור של כדור פורח מסוק |
| מקצועות | צוות אוויר • טייס  • מהנדס טיסה • צוות קרקע • הנדסת אווירונאוטיקה | מטוס פעלולים ציור של כדור פורח מסוק |
מונחים בתעופה
יוסי שריקי

| --- | --- |

 לידה:  1952 ה'תשי"ב מרוקו
 פטירה:  1 בינואר 2020 (בגיל 68 בערך) ד' בטבת ה'תש"ף
 שם לידה:  יוסף שריקי
 מוקד פעילות:  ישראל
 תקופת הפעילות:  1966–2019 (כ־53 שנים)
 סוגה:  מוזיקה אנדלוסית
 כלי נגינה:  עוד, טאר, כינור, קמנג'ה, גיטרה חשמלית
 שיתופי פעולה בולטים:  התזמורת האנדלוסית הישראלית
 צאצאים:  רועי, עופר, אייל ורינה
 פרסים והוקרה:  מגן הוקרה של עיריית בית שמש, ועוד
יוסף (יוסי) שריקי (1952 – 1 בינואר 2020) היה מורה, מחנך, מפיק מוזיקלי, מעבד, מוזיקאי וכנר וירטואוז ישראלי, מומחה למוזיקה אנדלוסית קלאסית ומחלוציה בישראל.